Bumm.sk | Reaktorbaleset történt egy ukrán atomerőműben
"Tudok róla, hogy baleset történt a zaporizzsjai atomerőműben"- nyilatkozta szerdán Jacenyuk, és hozzátette, utasította energetikai miniszterét, hogy tárja fel a problémát és tájékoztassa őt, hogy milyen lépéseket tesznek annak érdekében, hogy helyreállítják az áramszolgáltatást. Az Interhax-Ukrajna hírügynökség tájékoztatása szerint az erőmű harmadik blokkja állt le. A TA3 hírtelevízió információi szerint a reaktor legalább péntekig nem üzemel majd. A leállás súlyos energiakrízist okozhat az az országban. A Nemzetközi Atomenergia-ügynökség még nem kommentálta a hírt. A zaporizzsjai atomerőmű (ukránul: Запорізька атомна електростанція) Ukrajna Zaporizzsjai területén fekvő Enerhodar város mellett, a Dnyeperen létesített Kahivkai víztározó partján található atomerőmű. Hat darab, egyenként 1000 MW beépített teljesítményű reaktorblokkjával Ukrajna és egyúttal Európa legnagyobb teljesítményű atomerőműve, melyet az állami Enerhoatom vállalat üzemeltet.
A jelenlegi atombalesetről szinte alig adtak információt az ukrán hatóságok. Az, hogy pénteken tervezik újraindítani a reaktort, bizakodásra ad okot, hiszen ha súlyos baleset történt volna, a szerkezetet nem lehetne ilyen rövid időn belül üzembe helyezni. A kérdés az, hogy valóban leállították-e a reaktort. Egy hirtelen megálló reaktort ugyanis általában nagyon sokáig, akár több hétig tart újraindítani.
Az erőmű hatalmas méreteit jól szemlélteti a Google műholdas felvétele:
(bumm, ta3)
28 éve szellemváros Csernobil 2014. április 23.
Atomtemetőt építenek a csernobili övezetben